**PROJEKAT “KULTURA ZA PROMENE”**

**Poziv na konkurs 2018**

**Krajnji rok za apliciranje: 18. april 2018, 00:00**

Ovaj poziv na konkurs za grantove objavljuje projekat Kultura za promene, kojim upravlja Ured Evropske unije na Kosovu. Projekat je počeo 15. januara 2018 a implementiraju ga Qendra Multimedia i Goethe-Institut. Cilj poziva je jačanje kulturnog sektora na Kosovu putem podrške održivim kulturnim projektima kao i podrške aktivnostima kulturnih i umetničkih organizacija koje promovišu kreativnost, socijalnu obuhvatnost i lokalnu ili međunarodnu kulturnu saradnju. Pravo na konkurisanje imaju kulturne organizacije na Kosovu, javne institucije kulture i umetnici pojedinačno. Na ovaj konkurs može se aplicirati predlozima iz sledećih oblasti (lotova):

**Lot 1:** Podrška za projekte, platforme i velike kulturne inicijative, postojeće ili nove, koje se organizuju na Kosovu i koje obuhvataju niz javnih aktivnosti. Maksimalna suma podrške za ovaj lot iznosi 20.000 evra.

**Lot 2:** Podrška za srednje kulturne projekte, platforme i inicijative, postojeće ili nove, koje se organizuju na Kosovu i koje obuhvataju jednu ili više javnih aktivnosti. Maksimalna suma podrške za ovaj lot iznosi 10.000 evra.

**Lot 3:** Podrška za male kulturne projekte i inicijative koje se organizuju na Kosovu. Za ovaj lot mogu aplicirati sve kulturne organizacije, inicijative ili grupe neformalnog karaktera i umetnici pojedinačno. Maksimalna suma podrške za ovaj lot iznosi 5.000 evra.

Aplikacije se mogu predati na albanskom, srpskom ili engleskom jeziku. Aplikanti ne mogu predati više od jedne aplikacije po lotu. Biće prihvaćena samo jedna aplikacija od svakog aplikanta.

Krajnji rok za apliciranje je **18. april 2018. godine, do 00:00 sata.**

Informativne seanse u vezi s apliciranjem biće organizovane tokom marta i aprila, i to:

Mitrovica: 27. mart 2018, u 11:00 sati, Informativni i Kulturni Centar EU, Severna Mitrovica;

Uroševac: 28. mart 2018, u 11:00 sati, Kulturni centar;

Prizren: 29. mart 2018, u 11:00 sati, Beledije centar;

Peć: 30. mart 2018, u 11:00 sati, Centar omladine;

Priština, 5. april 2018, u 10:00 sati, Informativni i Kulturni Centar EU.

Za više informacija o pozivu na konkurs, posetite veb stranicu Qendra Multimedia na [www.qendra.org](http://www.qendra.org) (pod-stranica **Kultura za promene**). Dokument “Uputstva za aplikante” sadrži podrobne informacije o procedurama apliciranja, kao i ostale informacije.

Bilo kakva pitanja u vezi sa pripremom aplikacije možete poslati putem e-maila do **10. aprila 2018. godine** na sledeću adresu: grants@qendra.org